花椒之味

《花椒之味》係2019年上畫嘅港產片，由鄭秀文、賴雅妍、李曉峰、劉瑞琪、吳彥姝、任賢齊、鍾鎮濤、劉德華主演，麥曦茵執導。故仔改編自張小嫻小說《我的愛如此麻辣》。

由於導演麥曦茵發布過撐佔中言論同埋「文化界監察暴力行動組」行動組成員之一，而藝人鍾鎮濤亦曾經表示喺香港修例風波入面支持香港警察執法，電影分別畀中港兩地網友杯葛。之但係，呢套戲上映之後，仍然獲得唔少嚟自電影業內人士嘅好評，兩地都有影評人、觀眾畀咗正面評價，亦都受到海外傳媒嘅讚賞。

演員一覽
鄭秀文 飾 夏如樹
賴雅妍 飾 夏如枝
李曉峰 飾 夏如果
劉瑞琪 飾 張雅玲
吳彥姝 飾 劉芳
任賢齊 飾 蔡浩山
鍾鎮濤 飾 夏亮
劉德華 飾 郭天恩
盧鎮業 飾 蘿蔔
麥子樂 飾 番薯

2019年電影
港產片